text: Гилбърт Кийт Честъртън - Автобиография (9789549992151): CLC Bulgaria
  You save: 9,00 лв. (50%)
  Г.К. Честъртън (1874-1936) е един от най-предизвикателните и обичани английски писатели на двадесети век. Той не е искал да описва собствения си живот, но към края на дните му неговите приятели и почитатели успяват да го убедят да напише своята автобиография. Според критика Сидни Дарк "едно от най-щастливите събития в необикновено щастливия живот на Гилбърт Честъртън е, че той успява да завърши своята автобиография няколко седмици преди смъртта си. Това е вълнуваща и изключително интересна книга, подтикваща към размисли. Тази книга е литературно шампанско, в която мислите се изливат и преливат една в друга".
  Написана с характерните за Честъртън остроумие и мъдрост, тази книга ще бъде високо оценена от неговите почитатели, а и от всеки, който иска да научи нещо повече за този колоритен и блестящ автор.
  Гилбърт Кийт Честъртън е един от най-плодотворните модерни автори, написал над сто книги по философия, теология, поезия, художествена литература и история. Сред неговите най-известни творби са Ортодоксията; Вечният човек; Какво е сбъркано в този свят; Св.Тома от Аквино; Св.Франсиск от Асизи; Мъжът, който беше Четвъртък; сборниците с разкази за отец Браун.